Ja siis tuleb mulle kutse Kõrgemate Uuringute Instituudist. Einstein... von Neumann... Weyl... ja teised suurmehed! Nad kirjutavad mulle ja kutsuvad mind sinna professoriks. Ja mitte lihtsalt professoriks. Mingil moel on nad teada saanud minu suhtumisest Instituuti: et see on liialt teoreetiline, et seal pole piisavalt tõelist tööd ja reaalseid probleeme. Ja vaat mida nad kirjutavad: "Me saame aru, et oluline osa  Teie huvidest on seotud eksperimentaalse tööga ja õpetamisega. Seepärast me otsustasime, et Te oleksite meie juures erilises staatuses: pool professorikohta Princetoni ülikoolis ja pool - Instituudis.".